Epa Niospa taefaki onifani 

Genesis 1:1-24 
Pena fisti iyoni 

Tae fenakoi yora ipaonima. Nios fisti iyopaoni. Naskake Epa Niospa 
mai yafi nai fani. Askatari fakishkoi iyopaoni, keyokoi. 

Naskeke Epa Niospa yoini: —Pena faxii — yoini. Askata: 
— Penafe — faino pena shara itani. Niospa oia pena sharakoi ini. 

Askata pena shara ita, fakishri ini. Epa Niospa xafa shara afe ane 
pena fani yoikL Fakishaito oikl aneni afe ane fakishra fani. Naskara 
yameshinax penax pena fisti finoni. 

Pena rafe iyoni 

Pena rafe ata nai fani. Askafata fakafo paxkaketsani. Faka fetsa 
nama neteni. Faka fetsari nai ari nichini. Nai afe ane aneni naira fakl. 
Askata yameshinax penax pena rafe ini. 

Pena tres iyoni 

Afiana pena fetsari fakafari fani. — Namanoa fakafo ano fisti 
ichanano — ^yoini. Askafaino fakafo ano fisti ichanani, fetsa ano shinano. 
Ano faka ichana ano aneki fakafara fani. A faka shina ano aneki maira 
fani, Epa Niospa. 

Askata Epa Niospa oia keyokoi shara ini. Naskake aa yoini nenori 
iskafakl: — Na naraanoafo ifi fetsa fetsatapafoya kaino nafe mishtifo 
charofoya ino — ini. Askata: — Fasifori exeya ino ififori fimiya ino — ixo 
Epa Niospa yoiaino kaifetseni, fimiya ififo ini. Askafaxo oia sharakoi oini. 
Askatari yameshinax penax pena tres iyoni. 



Pena ciiatro iyoni 

Askata Epa Niospa yoini: — Na nai 
meraxo chaxaifo ife, mai pena shara ino 
— fani. Naskafaxo ma penano no oino xini 
nai ari netani. Fakishri askari oxe netani. 
Fishiri onifaxo nai ano netani, aato fakish 
chai chaxano. Xini kafanaito no tanatiro. 
Ma penaira no fatiro. Oxe kaiaito fakishira 
no fatiro. Epa Niospa yoini iskafaki: — A 
xiniatii nokoaitia tanati — fani. 

Xini, oxe, fishiri chaxatanaifono: — Sharakoi — ^Epa Niospa yoini. 
Askata yameshinax penax pena cuatro iyoni. 

Pena cinco iyoni 

Naskara Epa Niospa fani: — Faka mera ikafori ife, nai anori peiyafo 
mai anoax fomakla yoyano — ^yoini. Yoiaino askara itani, efapakoifo fakafa 
mera ikafo fafinoafo. Naskara fetsa fetsatapafori foefo onifani. Peiyafori 
yoyanofo fetsa fetsatapafo fani Epa Niospa. 

Naskafaxo keyokoi sharakoi ikaifo oini, Epa Niospa. Askata: — Na 
fakafa rnera ikafafe ichapakoi ato fake finofo. Peiyafori ichapa maitio inofo, 
— ^yoini. Naskax yameshinax penax pena cinco ini. 

Pena seis ata yoinafo onifani 

Naskara Epa Niospa yoini: — Na maitio ano fetsa fetsatapafo yoinafo 
ino, yoina inafo, nii mera ikafo, na mexoaifori ino —fani. 

Askafaino ini, askariai yoinafo, nii mera ikafo, chaxo, pooma, afa, rono, 
paxtari ini, na mai ano niiaifo. Na yoinafo Epa Niospa oia sharakoifo oini. 



Epa Niospa na yora onifani 

Genesis 1:26-31, 2:1-4 

Askata Epa Niospa yora onifani. Aa keskara fani. — Na yora 
yoinafafe ato ifo ino, foefafe peiyafaferi mexoaifaferi ato ifo ino — fani. 

Feronafake yafi kero onifani. Isharapakexanofo meka shara ato yoini. 
Fake finofo ato yoini, keyokoi na maitio inofo. 

Naskata Epa Niospa na taeyoi yora yoini iskafaki: — Fafifo, foefo, 
peiyafo, yoinafori ml ato finopakexano. E mato minixii, ifi fimifo, exeya 
fanafori ma pipaxano. Yoinafaferi fasi pino e ato axono: — Epa Niospa 
na yora fani. 

Askata keyokoi afaama mTshti aki fetsaxo Epa Niospa oia nafo fasi 
sharakoifo oini. Naskara yameshinax penax pena seis ini. 

Askata Epa Niospa mai faki nairi faki keyokoi taefani. Keyokoi ano 
ikafori onifani. 

Aa keyokoi axo Epa Niospa teneni. Seis pena ata pena fistiri teneyoni. 

— Me seis pena yonoxo na pena teneti e sharafai — Epa Niospa fani. 

Askaxo Epa Niospa taefani, mai yafi nai faki. Natii. 



Iti sharakoi ano yora ipaoni 

Genesis 2:8-9, 15-25 

Askata Epa Niospa tare keskara sharakoi taefani. Ifi fetsa fetsatapafo 
nanoax yosino askafani, fimiyafo ino. Na iti shara nakirafe ifi fisti nino 
nichini. Na ifia yorafafe shara tapiki chakari ao tapitirofo. 

Na tare keskara shara ano ino Epa Niospa na yora nichini. Anoxo 
oromeki kexesharano Epa Niospa askafani. 



Naskaxo yoinafo fetsa fetsatapafo yora ano ato iyoni. lyoano keyokoi 
ato aneni. Peiyafo, yoina inafo, nii mera ikafori na yora aneni. Yoinafafe 
ato ane chaxo, afa, safino, ame, keyokoi aneni, na anefoya ipaxanofo. 

Askata Epa Niospa yoini: — Na yora feronafake a res ika sharama. 
Afe rafeno afi axopa — fani. 

Askata a yora oxameramani. Oxano afe pishi xao fisti tsekaxo ao kero 
onifani, afe fenefe ino. Kero onifaxo na feronafake inani. Na kero fichixo 
feronafake yoini: — Na ea keskara ea rafeakia, efe xaoya, efe namiya. Na 
xotofake ipaxanofo na feronafake meranoax tsekano. 

Naskake apa yafi afa feronafake paxkapakenofo, afife fianakanax 
shinanonanofo. Rafe yora ifiax fisti ipaxanofo. 

Fenefe afi rapati mais ipaonifo. Rapati maisax rafipaonifoma. 



Adan feta Eva nikanifoma 

Genesis 2:8-10, 16-17; 3 

Epa Niospa taefaki mai keyokoi faxo aa akai sharakoi oini. Yora rafes 
ini. Feronafake Adan afe ane. Afe afiri afe ane Eva. Tare keskara oitsa 
shara ano inifo. Ano ikafo ano Eden afe ane ini. Sharakoi ipaonifo. Afaa 
chaka shinaki tapiafoma ini. 

Naskake Epa Niospa ato yoini: — Keyokoi ifi fimifo ma pitiro, nakirafe 
nia fisti afe fimi ma piyamano. Na ifia yorafafe shara tapiki chakari ao 
tapitirofo. Naskeke afe fimi piyamakafe. A fimi piax ma naaxii — fani. 

Rono tapiki finakoia ini, fetsa yoina keskarama. Ato feparakl 
finakoini. Naskake Satanas rono ifofax kero ano kani. Nokoxo yoini: 
— 6Na ififo fimi ma piyamano Niospa mato yoitame? — ^yokani. 

— ^No atiro, na fimi pikl. Na ifi nakirafe nia ifi fisti no afe fimi pitiroma. 



Na pishta meeyamakafe. Piax ma naaxii Epa Niospa noko yoita — fani. 

— ^Askaima. Ma naaxiima. Pixo ma finakoia tapixii. Shara tapiki 
chakari ma tapitiro. Niospa finoa keskara ma tapitiro — fani. Paraki 
Satanas na kero yoini. 

Naskeke keroma ifi fimi oixo: — Afe fimi sharakoi no pitiro — ixo 
shinani. Askata fist! fimi paskexo pini, Pixo afe feneri kaxke inani. 
Feneri pini. 

Pikanax rafinifo. — No rapati maiskl — ikanax rafinifo. Askata ifi pei 

kishifaxo safenifo. 

Adanfe Eva onenifo 

Yatapakeaino ififo mera Epa Nios oaino Adan feta Eva nikanifo. 
Nikakanax meseax onenifo. Oneafono Epa Niospa feronafake kenani: 
— 6FakI mi kaame? — fani. 

— E mia nikax e mesea. E rapati maisax e onea — fani, feronafake. 

— 6Ts6a mia yoiame, ml rapati maisax ika? 6Afeskax6 ml tapiame? 
cE mato yoita na fimi ma piyamano ma ma piame? — ^Epa Niospa ato 
yokani. 

— Na kero ml ea minitato ma ea fimi minia e pia — fani. 

Askata Epa Niospa kero yoini: — '6AfeskakT ml fimi piame? — fani. 

— Rono ea parano e pia — fani. 

Naskake Epa Niospa rono yoini, na Satanas ifofa rono: — Na mi 
askafake e mia omiskoimanikai. Ma mi xochi mi xarapakenaka, mi mai 
poto pipanaka — fani Epa Niospa. Naskaki Satanas yoini: — Keroma afe 
rafi ml ipanakaki, ml fenafo yafi afe kaifo kaixixakifo 
oikaspanonapakexanofo. Afe fake mia peamaxo mia mapoki mapeaxii. 
Askatafi miri afe fake tae chichoko nasaxii — Epa Niospa yoini. Naskafaxo 
Keroma afe fake finakoixo Satanas finoxixaki yoini. (Keroma afe fake 
iixiino no Jesusnoa no yoi.) 



Iti shara maki fonifo 

Askaxo kerori Epa Niospa yoini: —MI omiskoipakenaka. MI fake 
fiax ml pae meenaka. MI fene mia nichia axosharapakenaka. 

Askata feronafake yoini: — Na fimi piyamaki e mia fafiaiitano mi afini 
mia minia ml pTaki. Naskake a ml piixiki mi yonopakenakaki. Mato tare 
ano moxafo, nishifo, fasi, niiri nafefo yosinaka, afaama mishti kaipakenakaki 
mia fekaxtefanaka. Kiskayana mi yonoxii kiki —Epa Niospa yoini. 

Naskata yoina fichi ato rapati faxoni, Epa Niospa. Rapati faxo ato 

safemani. 

Naskaxo iti shara anoa ato tsekani. Nii mera aa piaifo fiixiki 
oromenofo yoini. Iti shara maki ano katano ato tsekaxo mai fetsa ano 
yonono ato iyoni. 

